བྱེད་སྒོའི་མཐར།ཚང་མས་མྱི་ཟུར་གྲོང་སྡེའི་ལོ་རྒྱུས་ཀྱི་ཡིག་ཆར་བཀོད་པ་དང་སྤྱི་ཚོགས་ཀྱི་གྲུབ་ཚུལ།རིག་གནས་ཀྱི་རྒྱུད་འཛིན་སོགས་ཀྱི་ནང་དོན་ལ་གྲོས་གླེང་བྱས་པ་མ་ཟད།རྒན་པད་མ་ཚེ་རིང་གིས་ད་དུང་གཞོན་སྐྱེས་ཚོས་རིག་གནས་སློབ་སྦྱོང་དང་རིག་གནས་རྒྱུད་འཛིན་བྱེད་ཐབས་སྐོར་ལ་བསམ་འཆར་འགའ་བཏོན་ཏེ།གཅིག་ནི་འཚོ་བར་མཉམ་འདྲེས་བྱེད་དགོས་པ་དང་།དཔེ་ཆ་ནས་སློབ་སྦྱོང་བྱེད་པའི་རྨང་གཞིའི་སྟེང་རང་བྱུང་དང་འཚོ་བ་ནས་རིག་གནས་ལ་སློབ་སྦྱོང་དང་མྱོང་ཚོར་བྱེད་དགོས།གཉིས་ནི་ཟིན་ཐོ་ཡག་པོ་འགོད་དགོས་པ་དང།མྱངས་མྱོང་དང་ཤེས་བྱ་གསོག་དགོས་པ།གསུམ་ནི་མི་རིགས་སྐད་ཡིག་དང་སྲོལ་རྒྱུན་རིག་གནས་སློབ་སྦྱོང་བྱེད་དགོས་སྟེ།སྐད་ཡིག་དང་ལོ་རྒྱུས་ལ་བརྟེན་ནས་རིག་གནས་སློབ་སྦྱོང་བྱེད་དགོས་པ་དང་རིག་གནས་ལ་རྒྱུས་ལོན་བྱེད་དགོས།